આ પ્રસંગે પૂજ્ય સ્વામીજીએ જણાવેલ કે, શારદીય નવરાત્રી ખરા અર્થમાં શક્તિ સંપાદન કરવા માટેનું સાધન સત્ર છે. આ નવ દિવસ દરમ્યાન સંયમ ભરેલું જીવન અપનાવીને સમગ્ર સૃષ્ટિમાં રહેલ પરમાત્માની આરાધના કરવી એ સાધકની ફરજ છે. આવા પવિત્ર સાધના સત્ર દરમ્યાન શ્રીજી પ્રસન્નતાર્થે, શ્રીજી માન્ય આઠેય સત્શાસ્ત્રોનું એક સાથે અનુષ્ઠાન ખરેખર અભિનંદનીય છે. આવા અનુષ્ઠાનથી આપણી આધ્યાત્મયાત્રા વિશેષ ફળદાયી બને છે.